Okresná prokuratúra Michalovce 
Nám. Slobody 3, 071 01 Michalovce 1 	

Sp. zn. : 1 Pv 1107/11/8807	Michalovce, 4.5.2012
EEČ : 2-66-123-2012

U Z N E S E N I E

Trestná vec:	obvinená XXXXX  
Prečin:	sprenevera podľa § 213 odsek 1 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Michalovce
Rozhodnutie:
Podľa § 220 odsek 1 Trestného poriadku schvaľujem zmier uzavretý medzi: 
obvinenou:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 400,00 € 
b.	Peňažná suma určená na všeobecne prospešné účely: 80,00 € 
c.	Konkrétny adresát peňažnej sumy určenej na všeobecne prospešné účely: Občianske združenie „Zdravie Zemplína“ so sídlom Špitálska č. 2, Michalovce, č.ú. 2961817051/0200, 
d.	Suma odovzdaná štátu na peňažnú pomoc obetiam trestnej činnosti: 40,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvinenej
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ XXXXX pod spisovou značkou ORP-1848/VK-MI-2011.

Skutková veta: 
obvinená v presne nezistenom čase v mesiaci október 2011 si od mal. XXXXX, nar. 27.03.1995, bytom XXXXX v mieste jeho trvalého bydliska požičala hraciu konzolu X-box 360 spolu s hracím ramenom a 25ks CD s hrami za účelom domáceho používania, ktorú následne bez súhlasu a vedomia poškodeného dňa 31.10.2011 predala do záložne na Nám. Doboa č. 2 vo Veľkých Kapušanoch za sumu 100,-€, ktoré použila pre vlastnú potrebu, čím takto pre poškodeného XXXXX, nar. XXXXX spôsobila škodu vo výške 427,50,-€.
Odôvodnenie: 
Vyššie uvedeným uznesením povereného príslušníka PZ ORPZ, OO PZ XXXXX pod č. ORP-1848/VK-MI-2011, zo dňa 04.01.2012 bolo podľa § 206 ods. 1 Tr. poriadku vznesené obvinenie XXXXX pre prečin sprenevery podľa § 213 ods. 1 Tr. zákona na tom skutkovom základe, ako je uvedené vo výroku  citovaného uznesenia. 

Obvinená je trestne stíhaná pre prečin sprenevery podľa § 213 ods. 1 Tr. zákona, za ktorý možno uložiť trest odňatia slobody až na dva roky.

V priebehu trestného konania bol mediačný úradník na Okresnom súde v Michalovciach požiadaný o vykonanie pokusu mediácie uzavretím zmieru medzi obvinenou a poškodeným, pričom tak obvinená, ako aj poškodený s týmto postupom vyslovili súhlas. 

Obvinená slobodne a vážne vyhlásila, že spáchala skutok, za ktorý je stíhaná, nahradila trestným činom spôsobenú škodu  vo výške požadovanej poškodeným.
 
Dňa 20.04.2012 zložila obvinená na účet Krajskej prokuratúry v Košiciach peňažnú sumu vo výške 80,-€, určenú na všeobecne prospešné účely, z ktorej bude poukázaných 50% na účet Občianskeho združenia „Zdravie Zemplína so sídlom Špitálska č. 2, Michalovce, č.ú. 2961817051/0200, VS 101201.

Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvinenej a na jej osobné a majetkové pomery som dospel k záveru, že takýto spôsob rozhodnutia je dostačujúci. 

Preto som rozhodol tak, ako je to uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Tomáš Župík
prokurátor